OpenLLM-France/wikimedia huggingface dataset:
# Thiénans

Thiénans és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 80 habitants.

## Demografia
### Població

El 2007 la població de fet de Thiénans era de 80 persones. Hi havia 32 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 32 eren l'habitatge principal de la família i 14 eren segones residències. Tots els 46 habitatges eren cases. Dels 32 habitatges principals, 28 estaven ocupats pels seus propietaris, 1 estava llogat i ocupat pels llogaters i 3 estaven cedits a títol gratuït; 1 tenia dues cambres, 3 en tenien tres, 8 en tenien quatre i 20 en tenien cinc o més. 27 habitatges disposaven pel capbaix d'una plaça de pàrquing. A 11 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thiénans el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 8 | 75 a 79 | 4 |
| 0 | 70 a 74 | 8 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 39 persones, 28 eren actives i 11 eren inactives. De les 28 persones actives 25 estaven ocupades (12 homes i 13 dones) i 3 estaven aturades (2 homes i 1 dona). De les 11 persones inactives 5 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de transport i 1 d'una entitat de l'administració pública.
L'únic servei als particulars que hi havia el 2009 era una fusteria.
L'any 2000 a Thiénans hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Thiénans a l'INSEE.
* Évolution et structure de la population Fitxa amb el detall de dades de Thiénans a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eero Berg

Eero Berg (Kangasala, 17 de febrer de 1898 - Karijoki, 17 de juliol de 1969) va ser un atleta finlandès, especialista en curses de llarga distància, que va competir durant la dècada de 1920. El 1924 va prendre part en els Jocs Olímpics de París, on va disputar tres proves del programa d'atletisme. Va guanyar la medalla de bronze en els 10.000 metres, rere Ville Ritola i Edvin Wide. En aquests mateixos Jocs disputà la competició de camp a través. En la prova individual abandonà, però amb tot, són diverses les fonts que li atorguen la medalla d'or en la prova per equips.

## Millors marques

* 10.000 metres. 31' 38.5" (1925)

## Referències

* 1 2 «Eero Berg Olympic Results». sports-reference.com. Arxivat de l'original el 5 de setembre 2018. [Consulta: 5 setembre 2018].
* ↑ Eero Berg a olympic.org
* ↑ William Peter Nichol a trackfield.brinkster.net
# Thunder Warrior

Thunder Warrior és una trilogia de pel·lícules de spaghetti western redsploitation dirigides per Fabrizio de Angelis. La primera pel·lícula fou anomenada també Drug Traffikers.

## Referències

* ↑ «Thunder Warrior (1983)». All Movie. [Consulta: 20 juliol 2015].
* 1 2 «What is redsploitation?». Vice, 06-08-2010. [Consulta: 20 juliol 2015].
# Caputxí crestat

El caputxí crestat (Sapajus robustus) és una espècie de primat de la família dels cèbids. És endèmic del Brasil, on viu a altituds d'entre 0 i 840 msnm als estats de Bahia, Espírito Santo i Minas Gerais. Els seus hàbitats naturals són els boscos tropicals de plana, les selves pluvials submontanes i els boscos semicaducifolis secs de la Mata Atlàntica. És una espècie en perill per l'expansió dels camps de conreu, el creixement en taca d'oli, la caça, la desforestació i la destrucció i fragmentació del seu hàbitat per les infraestructures energètiques i viàries. El seu nom específic, robustus, significa 'robust' en llatí.

## Referències

* ↑ «caputxí crestat». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 15 gener 2024].
* ↑ Martins, W. P.; De Melo, F. R.; Kierulff, M. C. M.; Mittermeier, R. A.; Lynch Alfaro, J. W.; Jerusalinsky, L. «Sapajus robustus» (en anglès). Llista Vermella d'Espècies Amenaçades de la UICN, 2021. DOI: 10.2305/IUCN.UK.2021-1.RLTS.T42697A192592444.en. [Consulta: 15 gener 2024].
* ↑ Entrada «Sapajus» d'Animalia (en anglès).
# Zhaoxiang de Qin

Zhaoxiang de Qin o Zhao de Qin (324–251 aC) fou rei de Qin. Era fill del Rei Huiwen i el germà menor del Rei Wu. Després de la mort de Wu en el 306 aC, Zhao va disputar la corona de Qin amb el seu germà petit. Amb el suport del Rei Wuling de Zhao, Zhao finalment va ascendir al tron. L'any 278 aC, el general Bai Qi va dirigir l'exèrcit de Zhaoxiang contra Chu, el seu rival més gran al sud del Yangtze, prenent Ying, la capital de 400 anys d'antiguitat de Chu i molt territori. Va envair l'Estat de Han, el més petit dels set estats, en el 265 aC per capturar Qinyang i obrir una via d'invasió de Zhao, els reis nominals de la Xina. En quatre anys aïllà Shangdang de la resta de Han, i Han va oferir-la a Xiaocheng de Zhao que s'hi va avenir, però fou derrotat en la batalla de Changping, fent matar més de 400.000 presoners de guerra enterrant-los vius.
Sota el Rei Zhao, Qin va capturar el territori de la tribu semipastoral Yiqu (義渠), adquirint el que serien les posteriors comandàncies de Longxi (陇西/隴西), Beidi (北地), i Shang (上), i construí "murs llargs" per a la protecció contra els Hu (胡), les tribus nòmades del nord-oest.

## Referències

* ↑ «The first emperor: the megalomaniac who united China» (en anglès). Independent, 13-02-2009. [Consulta: 6 desembre 2023].
* ↑ Nicola Di Cosmo, The Northern Frontier in Pre-Imperial China//The Cambridge History of Ancient China, p. 961

## Vegeu també

* Batalla de Yique
Zhaoxiang de Qin Casa de Ying Nascut: 324 aC Mort: 250 aC :
| Precedit per: Rei Wu | Rei de Qin 306 aC – 250 aC | Succeït per: Rei Xiaowen |
# Erik Wilén

Erik Wilén (Hèlsinki, 15 de juliol de 1898 - Hèlsinki, 23 de juliol de 1982) va ser un atleta finlandès, especialista en curses de tanques, que va competir durant la dècada de 1920.
Durant la seva carrera esportiva va prendre part en tres edicions dels Jocs Olímpics: el 1920, 1924 i 1928. En aquests Jocs disputà les proves dels 400 metres llisos i 400 metres tanques i el seu major èxit fou la medalla de plata als Jocs de 1924 de París en els 400 metres tanques del programa d'atletisme.
En el seu palmarès també destaca el campionat de l'AUU de les 440 iardes tanques de 1923 i de 120 iardes tanques de 1924. El maig de 1924 va establir un nou rècord de les 440 iardes tanques amb un temps de 52.1", però la marca no fou reconeguda oficialment.

## Millors marques

* 400 metres llisos. 49.0" (1923)
* 400 metres tanques. 53.6" (1924)

## Referències

* 1 2 3 «Erik Wilén Olympic Results». sports-reference.com. Arxivat de l'original el 24 de desembre 2011. [Consulta: 30 juliol 2018].
* ↑ Erik Wilén a trackfield.brinkster.net
# Aloe striatula

Aloe striatula és una espècie de planta de la família de les asfodelàcies, endèmica de la Província del Cap (Sud-àfrica). És una planta crassa que es troba a vessants rocosos de zones àrides properes a la costa i a zones interiors.

## Referències

* ↑ «Aloe striatula» a EOL. Data consulta: 22 de gener de 2015.
* ↑ «Aloe striatula a The Plant List» (en anglès). [Consulta: 22 gener 2015].
* ↑ «Aloe striatula». World Checklist of Selected Plant Families (WCSP). KewScience. Arxivat de l'original el 19 de desembre 2021. [Consulta: 19 desembre 2021].
# Thoiré-sous-Contensor

Thoiré-sous-Contensor és un municipi francès situat al departament del Sarthe i a la regió de País del Loira. L'any 2007 tenia 85 habitants.

## Demografia
### Població

El 2007 la població de fet de Thoiré-sous-Contensor era de 85 persones. Hi havia 33 famílies de les quals 10 eren unipersonals (7 homes vivint sols i 3 dones vivint soles), 10 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 33 eren l'habitatge principal de la família, 9 eren segones residències i 4 estaven desocupats. Tots els 46 habitatges eren cases. Dels 33 habitatges principals, 28 estaven ocupats pels seus propietaris i 5 estaven llogats i ocupats pels llogaters; 1 tenia dues cambres, 5 en tenien tres, 9 en tenien quatre i 18 en tenien cinc o més. 24 habitatges disposaven pel capbaix d'una plaça de pàrquing. A 14 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thoiré-sous-Contensor el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 8 | 55 a 59 | 8 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 4 | 20 a 24 | 0 |
| 12 | 15 a 19 | 4 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 47 persones, 40 eren actives i 7 eren inactives. De les 40 persones actives 36 estaven ocupades (22 homes i 14 dones) i 3 estaven aturades (3 dones i 3 dones). De les 7 persones inactives 3 estaven jubilades i 4 estaven estudiant.

### Activitats econòmiques

L'any 2000 a Thoiré-sous-Contensor hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Thoiré-sous-Contensor a l'INSEE.
* Évolution et structure de la population Fitxa amb el detall de dades de Thoiré-sous-Contensor a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kalervo Toivonen

Kalervo Toivonen (Salo, 22 de gener de 1913 - Turku, 5 de juliol de 2006) va ser un atleta finlandès, especialista en el llançament de javelina, que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla de bronze en la prova del llançament de javelina del programa d'atletisme. Als campionats nacionals sols destaquen quatre terceres posicions en javelina, el 1936, 1937, 1938 i 1943, i una segona en pentatló, el 1936.

## Millors marques

* Llançament de javelina. 71,31 metres (1939)

## Referències

* ↑ «Olympedia – Kalervo Toivonen». [Consulta: 10 maig 2022].
* ↑ Siukonen, Markku. Urheilun vuosikirja 28 (en finlandès). Minerva Kustannus Oy, 2007. ISBN 978-952-492-013-1.
* ↑ «Track and Field Statistics». [Consulta: 10 maig 2022].
# Loverboy (pel·lícula)

Loverboy és una pel·lícula estatunidenca dramàtica estrenada el 2006. Protagonitzada per Kyra Sedgwick, Kevin Bacon, Marisa Tomei, Matt Dillon, Oliver Platt i Campbell Scott. Va ser dirigida per Kevin Bacon. Ha estat doblada al català.

## Argument

Una complicada i estranya dona anomenada Emily (Kyra Sedgwick) mai ha volgut un marit, mai ha volgut tenir una casa amb jardí, mai ha volgut tenir una vida igual a la de la resta de persones. Simplement el seu somni de tota la vida sempre ha estat ser mare, per poder gaudir de la meravellosa vida al costat del seu primogènit.
Quan Emily aconsegueix tenir el seu anhelat fill, li posarà Paul (Dominic Scott Kay). Una mare una miqueta traumatitzada envolta el seu fill amb un món il·lusori pels dos, ple d'art, jocs i dedicació incommensurable, el nen viurà completament aïllat dels nens de la seva edat o de qualsevol activitat que hagi de fer amb amics. Tot això ve produït per la sobreprotecció extremada que exerceix la seva mare sobre ell i quan el noiet vol anar a una escola amb altres nens, seran els altres els que amenaçaran el seu món.

## Repartiment

* Kyra Sedgwick: Emily
* Kevin Bacon: Marty
* Dominic Scott Kay: Paul
* Matt Dillon: Mark
* Marisa Tomei: Sybil
* Oliver Platt: Mr. Pomeroy
* Campbell Scott: el pare de Paul
* Sandra Bullock: Mrs. Harker

## Rebuda crítica i comercial

Segons la pàgina d'Internet Rotten Tomatoes va obtenir un 18 % de comentaris positius, arribant a la següent conclusió: "L'adaptació de la novel·la a la pantalla gran està dirigida d'una manera maldestra, i el personatge de Kyra Sedgwick, encara que l'actriu tracta de fer-la simpàtica, acaba per resultar esborronadora." Destacar el comentari del crític Stephen Whitty:
| « | "Emily es una dona complicada, d'acord, però és una persona massa difícil com per dedicar-li una pel·lícula sencera." | » |
| — Stephen Whitty. |||
Segons la pàgina d'Internet Metacritic va obtenir crítiques mixtes, amb un 45 %, basat en 13 comentaris dels quals 3 són positius. Va recaptar als Estats Units 33.000 dòlars. Sumant les recaptacions internacionals la xifra puja a 53.000 dòlars. Es desconeix quin va ser el pressupost invertit en la producció. Segons Stephen Holden de The New York Times, "Gairebé fins al final, 'Loverboy' manté una vacilant integritat. Però en els seus moments finals cau en convencionalismes amb un epíleg embafador"

## Localitzacions

Loverboy es va rodar en diferents localitzacions dels Estats Units, com la ciutat de Nova York o les poblacions de Hillsdale o Yonkers, ambdues a l'estat de Nova Jersey.

## Festivals

La pel·lícula va ser presentada en diferents festivals, arribant a estar inclosa en la secció oficial del Festival de Cinema de Sundance, Festival Internacional de Cinema de Toronto i Festival de Cinema de Hamptons.

## Referències

* ↑ «ésAdir > Filmoteca: pel·lícules > Loverboy». [Consulta: 17 gener 2019].
* ↑ «crítica a Loverboy».
* ↑ «Comentari de Stephen Whitty». Rotten Tomatoes.
* ↑ «Loverboy». [Consulta: 17 gener 2019].
* ↑ Holden, Stephen «Loverboy». The New York Times.
* ↑ «Loverboy (2005)». [Consulta: 17 gener 2019].
* ↑ «Loverboy (2005)». [Consulta: 17 gener 2019].
# Batalla de Villarrobledo

La batalla de Villarrobledo és una batalla de la Primera Guerra Carlina lliurada a Villarrobledo (Albacete) el 20 de setembre de 1836.

## Antecedents

El general carlí Miguel Gómez Damas, que havia pres Oviedo, sortí, amb vuit batallons d'infanteria i quatre peces d'artilleria, però pràcticament sense cavalleria en expedició per prendre Madrid, i es dirigí a l'encontre de Ramon Cabrera per unir les seves forces, que incloïen a Josep Miralles Marín el Serrador i Joaquín Quilez en l'intent, disposant d'un total d'onze batallons d'infanteria. Arribà el 16 de setembre de 1836 i el 19 a Villarrobledo, molt proper de la carretera de la Cort. Isidro Alaix, que coneixia tots els moviments del general carlí, malgrat disposa de forces inferiors a les de l'enemic, sortí al seu encontre, amagant-se en un espès olivarer immediat a la població, i aconseguí sorprendre la host del general Gómez a l'aurora del dia 20.

## Batalla

Els carlins començaren a defensar-se en els punts avançats de la població, d'on eren desallotjats pels cristins. Miguel Gómez Damas pogué, per fi, reunir el gruix de les seves tropes als afores de la població, on formaren. Isidro Alaix, envalentit, al front de 4 batallons i els 200 hússars, comandats per Diego de León y Navarrete, trencaren el foc, però una càrrega impetuosa, de la cavalleria carlina empentà als hússars, que, atraient al seu segon amagatall dos esquadrons enemics, es llançaren tant oportuna i decididament mentre León els empenyia sobre la seva infanteria, i arribà a arrabassar el mateix pel seu cantó dret la línia enemiga, situant-se a rereguarda de les primeres masses per on aquella es prolongava.
En aquestes, les dues columnes d'infanteria, portades per Alaix lateralment al pas de càrrega, es col·locaven ensems sobre el flanc mencionat dels carlins, resultant que les seves masses es veieren paredades pel front i rereguarda. Estava decidida la batalla; no restava altra recurs que la dispersió, i es pronuncià per l'ala esquerra, sent enrotllats i tallats pel brau León dos batallons, que els mateixos genets carlins desordenaren.

## Conseqüències

Les forces se sostingueren en retirada per batallons en columna tancada, en direcció a l'Ossa de Montiel, renunciant a encaminar-se a Madrid. Mercès al fet que el general Ramon Cabrera cobrí la retirada dels carlins, Gómez va poder arribar a Còrdova, després de deixar 1.200 presoners i perdre 2.000 fusells i bagatges.
Isidro Alaix aconseguí per la seva victòria el títol de vescomte de Villarrobledo.

## Referències

* ↑ Flávio, 1870, p. 233.
* ↑ Ovilo y Otero, Manuel. D. Carlos Maria Isidro de Borbon: Historia de su vida militar y politica (en castellà). la Soc. de Operarios del mismo Arte, 1845, p. 352.
* ↑ Flávio, 1870, p. 236.

## Bibliografia

* Enciclopèdia Espasa Tom. 68. Pags. 1510-11 (ISBN 84-239-4568-5)
* Flávio, E. Historia de don Ramón Cabrera (en castellà). Volum 1. Editorial de G. Estrada, 1870.
# John Entwistle

John Alec Entwistle (Chiswick, Londres, Anglaterra, 9 d'octubre de 1944 - Las Vegas, Nevada, Estats Units, 27 de juny de 2002), va ser un músic, compositor i productor anglès, més conegut pel seu treball com a baixista del grup britànic de Rock The Who. Va ser l'únic membre del grup que tenia una formació musical formal, i el seu so característic va influir a altres baixistes de Rock. Va entrar al Rock and Roll Hall of Fame com a membre de The Who en 1990.
Entwistle va aconseguir fer que el baix passés de ser mer acompanyant rítmic a ser un element amb vida pròpia, capaç d'aportar un so diferencial en una cançó. La seva tècnica ha influït a una gran quantitat de baixistes com Geddy Lee de Rush, Steve Harris d'Iron Maiden, Michael Anthony de Van Halen i Adam Clayton de U2.
En 2011, Entwistle va ser seleccionat com el millor baixista de tots els temps en una enquesta elaborada per lectors de la revista Rolling Stone. En el mateix sentit, The Biography Channel va nominar a Entwistle com a millor baixista i va comentar que va fer pel baix el mateix que Jimi Hendrix per la guitarra. John tenia un ritme d'acompanyament molt similar al de Steve Harris d'Iron Maiden i al de John Paul Jones de Led Zeppelin.

## Referències

* ↑ «24 X 7» (en anglès). Infoplease.com.
* ↑ Rolling Stone. «Rolling Stone Readers Pick the Top Ten Bassists of All Time» (en anglès). Arxivat de l'original el 2014-11-08. [Consulta: 12 maig 2015].
* ↑ The Biography Channel. «BIOGRAPHY: John Entwistle Lifetime» (en anglès). Arxivat de l'original el 2013-11-02. [Consulta: 12 maig 2015].
# Franz Hanfstaengl

Franz Seraph Hanfstaengl (Baiernrain, a prop de Bad Tölz, 1 de març de 1804 - Múnic, 18 d'abril de 1877) va ser un pintor i litógraf alemany. Es va convertir en fotògraf de la cort de Baviera.
Hanfstaengl va néixer en una família de camperols. Per recomanació dels mestres del llogaret on vivia en 1816 es va anar a Múnic per estudiar dibuix amb Hermann Josef Mitterer. Allí va estudiar des de 1819 fins a 1825 en l'Acadèmia de Belles Arts de Múnic i es va graduar com litógraf i mantingué contacte amb Aloys Senefelder. Com a litógráf de la societat a Múnic, Hanfstaengl es va fer molt popular. En 1833 va crear el seu propi taller de litografia a Múnic, que va dirigir fins a 1868 i al que més tard va afegir un editor d'art i un estudi de fotografia (1853).
Des de 1835 fins a 1852 Hanfstaengl va produir prop de 200 reproduccions litogràfiques de les obres mestres de la Galeria d'Art de Dresden i les va publicar en una carpeta. Més tard es va convertir en el fotògraf de la casa real i va fer retrats de personatges famosos, entre ells el jove rei Luis II de Baviera, Otto von Bismarck i l'emperadriu Isabel d'Àustria.
Va influir en el seu cunyat, el metge, inventor i polític austríac Norbert Pfretzschner per desenvolupar una emulsió de placa fotogràfica en sec en 1866. Va ser el pare d'Edgar Hanfstaengl i avi de Ernst Hanfstaengl.

## Galeria

* Fotografies
* Franz Liszt
* Richard Wagner
* Clara Schumann
* Friedrich Overbeck

## Referències

* ↑ «Helmut Heß: Kunstverlag Franz Hanfstaengl» (en alemany). Online-Lexikon - Historisches Lexikon Bayerns, 18-08-2010 [Consulta: 18 octubre 2015].
* ↑ Heinz Gebhardt: Franz Hanfstaengl/Von der Lithographie zur Photographie.
# Eino Tukiainen

Eino Tukiainen (Víborg, 1 de gener de 1915 - Hèlsinki, 2 de febrer de 1975) va ser un gimnasta artístic finlandès que va competir durant la dècada de 1930.
El 1936 va prendre part en els Jocs Olímpics de Berlín, on disputà vuit proves del programa de gimnàstica. Guanyà la medalla de plata en la prova del concurs complet per equips, mentre en les altres finalitzà en posicions més endarrerides.

## Referències

* ↑ «Eino Tukiainen Olympic Results». sports-reference.com. Arxivat de l'original el 2012-12-18. [Consulta: 16 març 2019].
# The Covered Wagon

The Covered Wagon és una pel·lícula estatunidenca dirigida per James Cruze el 1923.

## Argument

El 1848, una comitiva de pioners travessa els Estats Units, lluitant contra els obstacles naturals i els indis.

## Repartiment

* Jack Warren Kerrigan: William Bannion
* Lois Wilson: Molly Wingate
* Charles Ogle: Mr Wingate
* Ethel Wales: Mrs Wingate
* Tully Marshall: Jim Bridger
* Alan Hale: Sam Woodhull
* Ernest Torrence: Jackson
* Guy Oliver: Kit Carson
* Johnny Fox: Jed Wingate
* Tim McCoy: Un cavaller

## Producció

La pel·lícula va ser produïda per la Famous Players-Lasky Corporation i Paramount Pictures amb un pressupost estimat de 782.000 dòlars. Va ser rodada a Utah, Nevada, a Oregon i Califòrnia. Responsable de les relacions amb els indis va ser Tim McCoy en la seva primera experiència cinematogràfica. McCoy, després, hauria la carrera d'actor amb un dels rostres més notables del cinema de western.

## Distribució

Distribuïda per la Paramount Pictures, la pel·lícula es va estrenar al Rivoli Theater de Nova York el 16 març 1923 en una versió en part sonoritzada amb la forma DeForest Phonofilm. Per publicitar el nou sistema de cinema sonor, es va rodar Adolph Zukor Introduces Phonofilm, un curtmetratge de 4 minuts que il·lustrava al públic la tècnica del nou invent adoptat pels pioners.
La pel·lícula va ser després distribuïda en sales el 1924 només en versió muda. Va recaptar, en els EUA, 3.800.000 dòlars.
La pel·lícula, incompleta, és conservada en un duplicat positiu en 35 mm. i en 16 mm. El 25 de gener de 1995, la Paramount la va treure en VHS.

## Al voltant de la pel·lícula

* La pel·lícula va ser rodada integralment en exteriors a l'estat de Nevada amb mitjans considerables. Els extres van ser contractats entre els veïns.
* Primer gran western èpic, The Covered Wagon va consagrar el western com un gènere important.
* Malgrat l'enorme èxit de The Covered Wagon , Jame Cruze no va tornar més que dues vegades al western, amb Pony Express (1925) i L'Or maleït (1936).